R[ichardus*] ALBANENSIS episcopus, sedis apostolicae servus et legatus, J[arentoni] Divionensi abbati et sibi commissae congregationi, capellam sancti Petri Salinensis quondam juris Divionensis ecclesiae fuisse manifesta veritate comperimus. Et hanc vos olim possedisse, olim amisisse, nuper recuperasse audivimus; unde eamdem capellam Divionensi ecclesiae, auctoritate apostolica, confirmamus et divinum officium nobis in ea, absque ullius contradictione, eadem apostolica auctoritate concedimus celebrare, salvo eo ut, si Bisontini aliquid juris in ea se habere confidunt, canonico et loco et tempore utrimque ad causam veniatis et amico justitiae fine inter nos controversia terminetur. Si autem vobis paratis ad justitiam, ipsi aliud aliquid intentare praesumpserint cassum et irritum esse apostolica auctoritate censemus et vobis nichilominus divinum officium ibidem celebrare eadem apostolica auctoritate concedimus.